Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
18 พ.ย. 2559

ดอลลาร์ฯแข็ง และ Bond Yield ปรับขึ้น กดดัน SET ต่อ แนวรับ 1,455 จุด
ดัชนี SET อยู่ที่ 1,467.80 จุด -6.05 จุด -0.41% ปริมาณซื้อขาย 23,789 ลบ.
         
 แนวรับ :          1,463 / 1,455          แนวต้าน :          1,475 / 1,486
 
สรุปทิศทางและแนวโน้มตลาด
เงินดอลลาร์ฯ แข็งค่า และ Bond Yield ที่ปรับสูงขึ้นกดดัน SET ต่อ: การแข็งค่าขึ้นของเงินดอลลาร์ฯ หลัง Janet Yellen ส่งสัญญาณขึ้นดอกเบี้ยเร็วๆ นี้ และด้วยนโยบายการคลังของทรัมป์ ที่เน้นการลงทุนโครงสร้างพื้นฐาน, การจ้างงานในประเทศที่มีค่าจ้างสูง, และการก่อหนี้เพิ่มขึ้น ขณะที่รายได้รัฐบาลที่มาจากภาษีลดลง มีแนวโน้มทำให้เงินเฟ้อเร่งตัวขึ้น เป็นปัจจัยกดดันอัตราผลตอบแทนพันธบัตร 10 ปีสหรัฐฯ (Bond Yield) เพิ่มสูงขึ้นต่อเนื่อง จากระดับ 1.85% ก่อนการเลือกตั้งสหรัฐฯ มาที่ระดับ 2.30% ในปัจจุบัน ซึ่งทั้ง 1) การแข็งค่าของเงินดอลลาร์ฯ และ 2) Bond Yield ที่ปรับสูงขึ้นเป็นปัจจัยกดดันเงินทุนไหลออกช่วงนี้ อย่างไรก็ตามด้วยเม็ดเงินจากกองทุน LTF ประมาณ 2-3 หมื่นล้านบาทปลายปีนี้ จะเป็น “ตัวช่วย” จำกัด Downside Risk ที่ 1,455 จุด
“ซื้อ” BJC…ราคาทำ New High อีกครั้ง พร้อมปรับเป้าหมายเป็น 62 บาท:”ซื้อ” BJC ปรับเป้าหมายพื้นฐานขึ้นเป็น 62 บาท และปรับประมาณการกำไรปี 2016-18 ขึ้นจากเดิม 8-12% จาก 1) อัตรากำไร BIGC ขยายตัวดีกว่าคาดที่ 17.8% 3Q16 จากเดิมที่ 12.9% ในช่วงเดียวกันปีก่อน หลังมีกลยุทธ์ลดสัดส่วนการขายที่มี Margin ต่ำ 2) กำไร 4Q16 จะยังแข็งแกร่งต่อ เนื่องจากเป็นช่วง High Season ของธุรกิจค้าปลีก และการลดดอกเบี้ยจ่ายลง คาดกำไรที่ 1.67 พันล้านบาท +146% y-y และ +133% q-q 3) Synergy ในการทำ Private brand และ Cross-sell สินค้า หนุนการเติบโตกำไรปี 2016-19 เฉลี่ย 47% และ 4) MSCI นำ BJC เข้าดัชนีอ้างอิงปลายเดือนนี้ เป็นปัจจัยบวกต่อราคาหุ้นในช่วง 1-2 สัปดาห์นี้ ขณะที่ทางเทคนิคทำจุดสูงใหม่ประเมินแนวต้านที่ 55 หรือถัดไปที่ 58 บาท
 
หุ้นที่น่าสนใจทางเทคนิค
ALT “ซื้อ” ราคาหุ้นฟื้นตัวขึ้นทะลุแนวเส้นค่าเฉลี่ย 3 เดือน พร้อมปริมาณการซื้อขายกลับมาสูงขึ้น สอดคล้องกับเครื่องมือ DI+ ตัด DI- ขึ้นและ MACD ตัด Signal มีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 8 บาท และถัดไปที่ 8.30 บาท
DELTA “ซื้อ” ราคาหุ้นฟื้นตัวขึ้นด้วยแท่งเทียน Tweezer Bottom พร้อมปริมาณการซื้อขายหนาแน่น สอดคล้องกับเครื่องมือ MACD และ DI+ ชี้ขึ้น เป็นจังหวะซื้อเก็งกำไร มีแนวต้านแรกที่ 76.50 บาท ผ่านได้มีเป้าหมายถัดไปที่ 79.00 บาท